**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

Nr.\_\_\_\_\_\_\_\_\_\_/\_\_\_\_\_\_\_\_\_\_2022

**REFERAT DE APROBARE**

privind desemnarea **a doi consilieri județeni în cadrul Comisiei pentru evaluarea performanțelor profesionale individuale ale Secretarului General al Județului Satu Mare**

Procesul de evaluare a performanţelor profesionale individuale ale funcţionarilor publici de execuţie şi a funcţionarilor publici de conducere reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi a modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public și se desfășoară cu respectarea metodologiei de evaluare a performanțelor individuale ale funcţionarilor publici prevăzute în Anexa nr. 6 – Metodologia pentru realizarea procesului de evaluare a performanțelor profesionale individuale ale funcționarilor publici aplicabilă pentru activitatea desfășurată începând cu 1 ianuarie 2020, precum și pentru realizarea procesului de evaluare a activității funcționarilor publici debutanți numiți în funcția publică ulterior datei de 1 ianuarie 2020 din Ordonanța de Urgență a Guvernului nr.57/2019 privind Codul administrativ.

Având în vedere prevederile art. 485 alin. (1) și alin. (5) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, conform cărora evaluarea performanţelor individuale ale funcţionarilor publici se face anual, respectiv evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz,

este necesară desemnarea a 2 consilieri județeni care să facă parte din **Comisia pentru evaluarea performanțelor profesionale individuale ale Secretarului General al Județului Satu Mare.**

Comisia de evaluare se constituie prin dispoziția preşedintelui consiliului judeţean pe baza propunerilor/nominalizării consiliului județean, potrivit prevederilor art. 11 alin. (6) din Cap. 3 Evaluarea performanțelor profesionale individuale ale funcționarilor publici de execuție și conducere al Anexei nr. 6 din Ordonanța de Urgență a Guvernului nr.57/2019 privind Codul administrativ.

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

Proiectul de hotărâre privind desemnarea **a doi consilieri județeni în cadrul Comisiei pentru evaluarea performanțelor profesionale individuale ale**

**Secretarului General al Județului Satu Mare**

**INIŢIATOR:**

**PREŞEDINTE,**

Pataki Csaba

Red/Tehn. B.N. 5 ex.